Smernica Komisie 2003/66/ES z 3. júla 2003, ktorou sa mení a dopĺňa smernica 94/2/ES vykonávajúca smernicu Rady 92/75/EHS pokiaľ ide o označovanie elektrických chladničiek a mrazničiek pre domácnosť a ich kombinácií energetickými štítkamiText s významom pre EHP.



Úradný vestník L 170 , 09/07/2003 S. 0010 - 0014

CS.ES Kapitola 13 Zväzok 31 S. 306 - 310

ET.ES Kapitola 13 Zväzok 31 S. 306 - 310

HU.ES Kapitola 13 Zväzok 31 S. 306 - 310

LT.ES Kapitola 13 Zväzok 31 S. 306 - 310

LV.ES Kapitola 13 Zväzok 31 S. 306 - 310

MT.ES Kapitola 13 Zväzok 31 S. 306 - 310

PL.ES Kapitola 13 Zväzok 31 S. 306 - 310

SK.ES Kapitola 13 Zväzok 31 S. 306 - 310

SL.ES Kapitola 13 Zväzok 31 S. 306 - 310



Smernica Komisie 2003/66/ES z 3. júla 2003, ktorou sa mení a dopĺňa smernica 94/2/ES vykonávajúca smernicu Rady 92/75/EHS, pokiaľ ide o označovanie elektrických chladničiek a mrazničiek pre domácnosť a ich kombinácií energetickými štítkami (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/75/EHS z 22. septembra 1992 o udávaní spotreby energie a iných zdrojov domácimi spotrebičmi na štítkoch a štandardných informáciách o výrobkoch [1], najmä na jej články 9 a 12, keďže: (1) Využívanie elektrickej energie chladničkami, mrazničkami a ich kombináciami predstavuje podstatný podiel celkovej požadovanej energie v domácnostiach spoločenstva. Ďalšie možnosti zníženia spotreby elektrickej energie u týchto spotrebičov sú značné. (2) Úspech schémy označovania štítkami zavedenej smernicou Komisie 94/2/ES [2] v spojení so smernicou 96/57/ES Európskeho parlamentu a Rady z 3. septembra 1996 o požiadavkách na energetickú účinnosť elektrických chladničiek, mrazničiek pre domácnosť a ich kombinácií [3] viedol k zvýšeniu indexu účinnosti nových chladničiek a mrazničiek nad 30 % v období medzi rokmi 1996 a 2000. (3) Približne 20 % chladiacich zariadení predaných v roku 2000 boli zariadenia najúčinnejšej triedy A a na niektorých trhoch bol ich podiel viac ako 50 %. Trhové podiely zariadení triedy A sa rýchlo zvyšujú. Preto je potrebné zaviesť dve ďalšie triedy, označené ako A + a A++, ako dočasné dojednanie až do vykonania kompletnej revízie tried označovania energetickými štítkami. (4) Účinok označovania energetickej účinnosti sa zníži alebo sa odstráni, pokiaľ sa nedefinujú ďalšie a účinnejšie triedy. (5) Preto by mala byť podľa toho zmenená a doplnená smernica 94/2/ES. Pri tej istej príležitosti by sa malo umožniť zosúladenie tejto smernice s podobnými nedávno prijatými smernicami vykonávajúcimi smernicu 92/75/EHS. (6) Opatrenia ustanovené v tejto smernici sú v súlade so stanoviskom výboru zriadeného podľa článku 10 smernice 92/75/EHS, PRIJALA TÚTO SMERNICU: Článok 1 Smernica 94/2/ES sa mení a dopĺňa takto: 1. V článku 1 sa odseky 2, 3 a 4 nahrádzajú takto: "2. Informácie požadované touto smernicou sa získavajú na základe opatrení vykonaných v súlade s harmonizovanými normami prijatými Európskymi orgánmi pre normalizáciu (CEN, CENELEC, ETSI) podľa mandátu Komisie v súlade so smernicou 98/34/ES Európskeho parlamentu a Rady [4], ktorej referenčné čísla boli uverejnené v Úradnom vestníku Európskej únie a pre ktorú členské štáty zverejnili referenčné čísla vnútroštátnych noriem, ktoré preberajú tieto harmonizované normy. 3. Ustanovenia v prílohách I, II a III vyžadujúce poskytovanie informácií týkajúcich sa hluku sa uplatňujú iba tam, kde sú tieto informácie požadované členskými štátmi podľa článku 3 smernice 86/594/EHS. Tieto informácie sa porovnávajú v súlade s touto smernicou. 4. V tejto smernici sa uplatňujú definície uvedené v článku 1 ods. 4 smernice 92/75/EHS." 2. Článok 2 sa mení a dopĺňa takto: a) V odseku 1 sa pridáva tento pododsek: "Tam, kde informácie týkajúce sa určitej kombinácie modelu boli získané výpočtom na základe návrhu a/alebo extrapoláciou z iných kombinácií, dokumentácia by mala obsahovať údaje o takýchto výpočtoch a/alebo extrapoláciách a testoch vykonaných na overenie presnosti vykonaných výpočtov (podrobnosti o matematickom modeli na výpočet výkonu a o meraniach vykonaných na overenie tohto modelu)." b) Odsek 5 sa nahrádza takto: "5. Tam, kde sú spotrebiče ponúkané na predaj, prenájom alebo nákup na splátky prostriedkami tlačenej alebo písomnej komunikácie alebo inými prostriedkami, ktoré znamenajú, že potenciálny zákazník nemôže očakávať, že uvidí vystavený spotrebič, ako je písomná ponuka, zásielkový katalóg, reklama na internete alebo na inom elektronickom médiu, táto komunikácia obsahuje všetky informácie uvedené v prílohe III." 3. Prílohy I, II, III a V sa menia a dopĺňajú ako je uvedené v prílohe k tejto smernici. 4. Príloha VI sa zrušuje. Článok 2 Členské štáty umožňujú obeh štítkov, energetických opisov a komunikácii uvedených v článku 2 ods. 5 smernice 94/2/ES, obsahujúcich informácie revidované touto smernicou, najneskôr do 1. júla 2004. Zabezpečujú, aby všetky štítky, energetické opisy a komunikácie uvedené v článku 2 ods. 5 smernice 94/2/ES vyhovovali revidovaným vzorom najneskôr do 31. decembra 2004. Článok 3 Členské štáty prijmú a uverejnia ustanovenia potrebné na dosiahnutie súladu s touto smernicou najneskôr do 30. júna 2004. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 4 Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie. Článok 5 Táto smernica je adresovaná členským štátom. V Bruseli 3. júla 2003 Za Komisiu Loyola De Palacio podpredsednička [1] Ú. v. ES L 297, 13.10.1992, s. 16. [2] Ú. v. ES L 45, 17.2.1994, s. 1. [3] Ú. v. ES L 236, 18.9.1996, s. 36. [4] Ú. v. ES L 204, 21.7.1998, s. 37. -------------------------------------------------- PRÍLOHA 1. Príloha I sa mení a dopĺňa takto: a) pod položkou "Poznámky k štítku" sa zrušuje posledná veta "Poznámka: rovnocenné výrazy v iných jazykoch k tým, ktoré sú opísané vyššie, sú uvedené v prílohe VI"; b) pod položkou "Tlač": i) sa za obrázok vkladá tento text: "Písmeno indikátora pre spotrebiče A + a A++ je v súlade s nasledujúcimi obrázkami a má byť umiestnené sa na rovnakom mieste ako indikátor A pre spotrebiče triedy A" +++++ TIFF +++++ ii) konečný text začínajúci slovami: "Kompletné vytlačené informácie sú obsiahnuté "v návode pre návrh štítku chladničky/mrazničky"…" sa zrušuje. 2. Príloha II sa mení a dopĺňa takto: a) bod 4 sa nahrádza takto: "4. Trieda energetickej účinnosti modelu, ako je definovaná v prílohe V, vyjadrená ako "Trieda energetickej účinnosti … v stupnici A++ (najúčinnejšia) až G (najmenej účinná)". Tam, kde sú tieto informácie poskytnuté v tabuľke, to môže byť vyjadrené inými prostriedkami za predpokladu, že je zrejmé, že stupnica je od A++ (najúčinnejšia) po G (najmenej účinná)." b) bod 8 sa nahrádza takto: "8. Úžitkový skladovací objem priečinku na skladovanie mrazených potravín a chladiaceho priečinku, ak je k dispozícii, v súlade s normami uvedenými v článku 1 ods. 2 – vynecháva sa pre triedy 1, 2 a 3. Pre spotrebiče triedy 3 čistý objem "mraziaceho boxu"." c) pridáva sa nasledovný bod 15: "15. Má sa uviesť, ak je model vyrobený tak, aby bol zabudovaný." d) posledná poznámka sa zrušuje. 3. Príloha III sa mení a dopĺňa takto: Posledná poznámka sa zrušuje. 4. V prílohe V sa za nadpis "TRIEDA ENERGETICKEJ ÚČINNOSTI" vkladá tento text: "ČASŤ 1: Definície tried A + a A++ Spotrebič je klasifikovaný ako A + a A++ tam, kde je index energetickej účinnosti alfa (Iα) v rozsahoch vymedzených v tabuľke 1. Tabuľka 1 Index energetickej účinnosti α (Iα) | "Trieda energetickej účinnosti" | 30 > Iα | A++ | 42 > Iα ≥ 30 | A+ | Iα ≥ 42 | A až G (pozri nižšie) | V tabuľke 1 I = SC × 100 kde: AC = ročná spotreba energie spotrebiča (v súlade s prílohou I, poznámka V) SCα = štandardná ročná spotreba energie spotrebiča α SCα sa vypočíta ako M X ∑ + N + CH kde: Vc je úžitkový objem (v litroch) priečinku (v súlade s normami uvedenými v článku 1 ods. 2). Tc je navrhovaná teplota (v °C) priečinku. Hodnoty Mα a Nα sú uvedené v tabuľke 2 a hodnoty FRF, CC, BI a CH sú uvedené v tabuľke 3. Tabuľka 2 Druh spotrebiča | Teplota najchladnejšieho priečinku | Mα | Nα | 1.Komorová chladnička | > - 6 °C | 0,233 | 245 | 2.Chladnička/chladič | > - 6 °C | 0,233 | 245 | 3.Cladnička bez hviezdičky | > - 6 °C | 0,233 | 245 | 4.Chladnička * | ≤ - 6 °C | 0, 643 | 191 | 5.Chladnička ** | ≤ - 12 °C ** | 0, 450 | 245 | 6.Chladnička ***/ | ≤ - 18 °C ***/*(***) | 0,777 | 303 | 7.Chladnička/mraznička *(***) | ≤ - 18 °C ***/*(***) | 0,777 | 303 | 8.Skriňová mraznička | ≤ - 18 °C *(***) | 0,539 | 315 | 9.Mraziaci pult | ≤ - 18 °C *(***) | 0,472 | 286 | 10.Viacdverový alebo iný spotrebič | | [1] | [1] | Tabuľka 3 Korekčný súčiniteľ | Hodnota | Stav | FRF (nemraziaca) | 1,2 | Pre "nezmrazené" (odvetrávané) priečinky mrazených potravín | 1 | Iné | CC (klimatická trieda) | 1,2 | Pre "tropické" spotrebiče | 1,1 | Pre "subtropické" spotrebiče | 1 | Iné | BI (zabudované) | 1,2 | Pre zabudované spotrebiče [2] so šírkou menej ako 58 cm | 1 | Iné | CH (chladiaci priečinok) | 50 Kwh/J | Pre spotrebiče s chladiacim priečinkom najmenej 15 litrov | 0 | Iné | Ak spotrebič nie je A + alebo A++, klasifikuje sa v súlade s časťou 2. ČASŤ 2: Definície tried A až G .…" [1] "Pre tieto spotrebiče teplota a hviezdičkové hodnotenie priečinku s najnižšou teplotou určujú hodnoty M a N. Spotrebiče s priečinkami - 18 °C *(***) sa považujú za chladničky-mrazničky *(***). [2] "Spotrebič je ""zabudovaný"" iba, ak je navrhnutý výlučne pre inštaláciu v kuchynskej dutine s potrebou nábytkového konečného prevedenia a je testovaný ako taký. --------------------------------------------------